
ДО
Г-Н ИВАН ДИМИТРОВ
ПРЕДСЕДАТЕЛ НА ОБЩИНСКИ СЪВЕТ
ГР.РАЗЛОГ  

П Р Е Д Л О Ж Е Н И Е
от  инж. Красимир Герчев – кмет на община Разлог

Относно: Кандидатстване на Община Разлог с проектно предложение по процедура за предоставяне на безвъзмездна финансова помощ чрез подбор BG16FFPR002-2.009 „Информационни кампании – БИТОВИ ОТПАДЪЦИ“  по Приоритет 2 „Отпадъци“ на Програма „Околна среда“ за периода 2021 – 2027 година.

УВАЖАЕМИ ГОСПОДИН ПРЕДСЕДАТЕЛ, 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Управляващият орган на програма „Околна среда“ 2021-2027 г. (ПОС 2021-2027 г.) обяви процедура за предоставяне на безвъзмездна финансова помощ чрез подбор BG16FFPR002-2.009 „Информационни кампании – БИТОВИ ОТПАДЪЦИ“  по Приоритет 2 „Отпадъци“ на Програма „Околна среда“ 2021 – 2027 г. и отправи покана към допустимите кандидати да подадат проектни предложения. Целта на процедурата е да се подпомогне на местно и регионално ниво повишаването на осведомеността на населението за целите за управление на отпадъците, за правата, задълженията, възможностите и добри практики за устойчиво потребление и преход към кръгова икономика, чрез осигуреното допълващо финансиране от ПОС 2021-2027 г. за изпълнение на одобрени стратегии за ВОМР на МИГ с предвидено такова допълващо финансиране от приоритет „Отпадъци“ на програмата.
Допустими кандидати по процедурата са общини от състава на МИГ с одобрени Стратегии за ВОМР за периода 2021-2027 г., включващи дейности в сектор „отпадъци“ и юридически лица с нестопанска цел (ЮЛНЦ), включително и техни клонове със седалище и адрес на управление на територията на община от състава на съответна МИГ. Допустимите дейности са свързани с организиране и провеждане на събития (кръгли маси, работни срещи, представяне в медиите, пресконференции, брифинги, представяне на добри практики на място, информационни дни); разработване на информационни материали, публикации, излъчвания;  разработване на онлайн информационни портали, предоставящи практическа информация за системата за управление на битовите отпадъци на ниво населено място/община/регион за управление на отпадъците; за практическите възможности за разделно събиране на отпадъци и за предотвратяване образуването на битови отпадъци, препоръчително с фокус върху биоразградимите отпадъци (в т.ч. хранителни и зелени), за повишаване на общественото самосъзнание за спазване на високите нива на йерархията за управление на битовите отпадъци; рекламно-информационни материали (химикалки, тениски, шапки, еко-торбички и други подходящи според целевата група и посланието); алтернативни форми на включване на целевите групи в припознаването на темата и посланието - инсталации, пърформанси, изложби, уъркшопи и др. за подобряване на управлението на битовите отпадъци на местно ниво. Реализацията на дейностите по процедурата се подпомага финансово от Европейския фонд за регионално развитие (ЕФРР) на Европейския съюз (ЕС) и с национални средства.
Максималният размер на допустимите разходи, който може да бъде предоставен за един проект по ПОС 2021-2027 г., подкрепен чрез допълващото финансиране за изпълнение на подхода ВОМР за одобрена стратегия за ВОМР с предвидено допълващо финансиране от приоритет „Отпадъци“, е до 51 129,19 евро (100 000 лева). 
Процентът на БФП (безвъзмездна финансова помощ) по процедурата е до 100 %, като: 
Финансирането за региона в преход (Югозападен район) е: 
- средства от Европейския фонд за регионално развитие (ЕФРР) в размер на 70 % от предоставяната БФП и
- национално съфинансиране в размер на 30 % от предоставяната БФП.
Съфинансиране от страна на кандидата е възможно, но не е задължително. В рамките на всяка одобрена Стратегия за ВОМР ще се финансира до 1 (един) проект по приоритет „Отпадъци“. Община Разлог е допустим кандидат по обявената процедура, тъй като в Стратегията за Водено от общностите местно развитие, изпълнявана от Местна инициативна група-Разлог на територията на община Разлог, е планирано и одобрено допълващо финансиране от Програма „Околна среда“ 2021-2027. 
Крайният срок за подаване на проектни предложения по процедурата е до 21.09.2026 г. чрез Информационната система за управление и наблюдение на средствата от Европейските структурни и инвестиционни фондове за периода 2021-2027 година (ИСУН). Съгласно Условията за кандидатстване по процедура BG16FFPR002-2.009, един от необходимите документи за прилагане при кандидатстване е Решение на Общинския съвет.  
Във връзка с гореизложеното и с цел своевременна подготовка на проектно предложение от Община Разлог за кандидатстване по процедура BG16FFPR002-2.009 „Информационни кампании – БИТОВИ ОТПАДЪЦИ“  по Приоритет 2 „Отпадъци“ на Програма „Околна среда“ 2021 – 2027 г., предлагам на Общински съвет гр. Разлог да приеме следното
Р Е Ш Е Н И Е:
На основание чл.21 ал.1, т.23, предложение I и ал.2 от ЗМСМА, Общински съвет – Разлог
1. Дава съгласие Община Разлог да кандидатства с проектно предложение по процедура за предоставяне на безвъзмездна финансова помощ чрез подбор BG16FFPR002-2.009 „Информационни кампании – БИТОВИ ОТПАДЪЦИ“  по Приоритет 2 „Отпадъци“ на Програма „Околна среда“ 2021 – 2027 г. 
2. Упълномощава кмета на Община Разлог да извърши всички необходими административни, правни и фактически действия във връзка с подготовка и подаване в срок на проектното предложение по процедурата с кандидат Община Разлог. 
3. Дава предварително съгласие в случай на одобрение на проекта, да бъде осигурено текущо финансиране за изпълнение на дейностите за съответната година, като средствата ще бъдат  100 % възстановявани след одобрение на извършените и отчетени разходи.
[bookmark: _GoBack]МОТИВИ: Решението се прие на основание чл.21 ал.1, т.23, предложение I и ал.2 от ЗМСМА; Като взе предвид, че допустими кандидати по процедурата са общини от състава на МИГ с одобрени Стратегии за ВОМР за периода 2021-2027 г., включващи дейности в сектор „отпадъци“ и юридически лица с нестопанска цел (ЮЛНЦ), включително и техни клонове със седалище и адрес на управление на територията на община от състава на съответна МИГ.




С УВАЖЕНИЕ,

ИНЖ.КРАСИМИР ГЕРЧЕВ
КМЕТ НА ОБЩИНА РАЗЛОГ


Съгласувал:
Славчо Фарфаров- зам.- кмет по УТСРР



Съгласувал:
Елена Тумбева – гл. юрисконсулт в Община Разлог  



Изготвил:
Преслава Факова- Специалист „Обществени поръчки“

